
[bookmark: TextBodyBegin]Európsky parlament,
–	so zreteľom na žiadosť o zbavenie Georgiosa Kyrtsosa imunity podanú prokurátorom na súde prvého stupňa v Aténach v súvislosti s trestným konaním, ktorú postúpil zástupca prokurátora Najvyššieho súdu Grécka listom z 27. júna 2023 a ktorá bola oznámená na plenárnej schôdzi 10. júla 2023,
–	po vypočutí Georgiosa Kyrtsosa v súlade s článkom 9 ods. 6 rokovacieho poriadku,
–	so zreteľom na články 8 a 9 Protokolu č. 7 o výsadách a imunitách Európskej únie a na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,
–	so zreteľom na rozsudky Súdneho dvora Európskej únie z 21. októbra 2008, 19. marca 2010, 6. septembra 2011, 17. januára 2013 a 19. decembra 2019[footnoteRef:1], [1:  	Rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EU:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EU:T:2013:23; rozsudok Súdneho dvora z 19. decembra 2019, Junqueras Vies, C-502/19, ECLI:EÚ:C:2019:1115.] 

–	so zreteľom na článok 62 Ústavy Helénskej republiky,
–	so zreteľom na článok 5 ods. 2, článok 6 ods. 1 a článok 9 rokovacieho poriadku,
–	so zreteľom na správu Výboru pre právne veci (A9-0028/2024),
A.	keďže prokurátor Súdu prvého stupňa v Aténach požiadal o zbavenie Georgiosa Kyrtsosa, poslanca Európskeho parlamentu zvoleného za Grécko, imunity v súvislosti s trestným konaním, ktoré sa proti nemu má začať pre nezaplatenie určitej sumy, ktorú dlhuje gréckemu štátu;
B.	keďže Georgios Kyrtsos ako zástupca výkonného riaditeľa spoločnosti KMP Ekdotiki Anonimi Etaireia [KMP Publishing plc] je obvinený z nezaplatenia určitej sumy, ktorú dlhuje gréckemu štátu;
C.	keďže skutok, ktorého sa údajne dopustil Georgios Kyrtsos, predstavuje trestný čin nezaplatenia dlhov voči štátu podľa článku 25 ods. 1 písm. b) gréckeho zákona č. 1882/90, nahradeného článkom 23 ods. 1 gréckeho zákona č. 2523/97, zmeneného článkom 18 ods. 2 a článkom 28 ods. 2 až 4 gréckeho zákona č. 2948/01, doplneného článkom 34 gréckeho zákona č. 3016/02, článkom 34 ods. 1 gréckeho zákona č. 3220/04 a článkom 3 ods. 1 gréckeho zákona č. 3943/11, nahradeného článkom 20 gréckeho zákona č. 4321/15 v znení zmien článku 71 ods. 2 gréckeho zákona č. 4174/13, do ktorého bol pridaný článok 8 gréckeho zákona č. 4337/15 a ktorý bol doplnený článkom 469 gréckeho zákona č. 4619/19;
D.	keďže cieľom poslaneckej imunity je chrániť Európsky parlament a jeho poslancov pred súdnym konaním týkajúcim sa činností súvisiacich s výkonom poslaneckej funkcie a činností, ktoré sú od výkonu tejto funkcie neoddeliteľné; keďže údajný trestný čin zjavne nemá priamu súvislosť s činnosťou Georgiosa Kyrtsosa ako poslanca Európskeho parlamentu, avšak súvisí s jeho funkciou riaditeľa jeho tlačovej spoločnosti;
E.	keďže údajný trestný čin sa netýka vyjadrených názorov ani hlasovania Georgiosa Kyrtsosa pri výkone funkcie poslanca Európskeho parlamentu v zmysle článku 8 Protokolu č. 7 o výsadách a imunitách Európskej únie;
F.	keďže v článku 9 Protokolu č. 7 o výsadách a imunitách Európskej únie sa stanovuje, že poslanci Európskeho parlamentu požívajú na území svojho vlastného štátu imunitu priznanú poslancom parlamentu ich štátu a na území ktoréhokoľvek iného členského štátu imunitu proti zadržaniu a právomoci súdov; keďže imunita sa neuplatní, ak je poslanec pristihnutý pri páchaní trestného činu, a tiež nezabráni Európskemu parlamentu vo výkone jeho práva zbaviť imunity niektorého zo svojich poslancov;
G.	keďže v článku 62 Ústavy Helénskej republiky sa stanovuje, že poslanci parlamentu nesmú byť počas volebného obdobia stíhaní, zatýkaní, väznení ani inak obmedzovaní bez predchádzajúceho súhlasu parlamentu;
H.	keďže v tomto prípade Európsky parlament nenašiel žiadny dôkaz fumus persecutionis, teda skutkové okolnosti, ktoré by naznačovali, že predmetné súdne konanie sa začalo s úmyslom poškodiť politickú činnosť poslanca v jeho funkcii poslanca Európskeho parlamentu;
I.	keďže výlučne Európskemu parlamentu prislúcha rozhodnúť, či v konkrétnom prípade zbaví alebo nezbaví poslanca imunity; keďže Európsky parlament pri rozhodovaní o zbavení imunity môže primerane zohľadniť stanovisko príslušného poslanca[footnoteRef:2]; keďže Georgios Kyrtsos na vypočutí uviedol, že nenamieta proti tomu, aby bol zbavený poslaneckej imunity; [2:  	Rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440, odsek 28.] 

J.	keďže na jednej strane Európsky parlament nemožno považovať za súd a na druhej strane poslanec nemôže byť v súvislosti s postupom zbavenia imunity považovaný za obvineného[footnoteRef:3]; [3:  	Rozsudok Všeobecného súdu z 30. apríla 2019, Briois/Parlament, T-214/18, ECLI:EÚ:T:2019:266.] 

1.	rozhodol zbaviť Georgiosa Kyrtsosa imunity;
2.	poveruje svoju predsedníčku, aby ihneď postúpila toto rozhodnutie a správu gestorského výboru gréckym orgánom a Georgiosovi Kyrtsosovi.

